CELEX: 32016D0697
Language: sk
Date: 2016-05-04 00:00:00
Title: Vykonávacie rozhodnutie Komisie (EÚ) 2016/697 zo 4. mája 2016 o určitých ochranných opatreniach v súvislosti s vysokopatogénnou aviárnou influenzou podtypu H7N7 v Taliansku [oznámené pod číslom C(2016) 2875] (Text s významom pre EHP)

5.5.2016   
            
            
               SK
            
            
               Úradný vestník Európskej únie
            
            
               L 120/35
            
         VYKONÁVACIE ROZHODNUTIE KOMISIE (EÚ) 2016/697
   zo 4. mája 2016
   o určitých ochranných opatreniach v súvislosti s vysokopatogénnou aviárnou influenzou podtypu H7N7 v Taliansku
   
      
         [oznámené pod číslom C(2016) 2875]
      
   
   (Iba talianske znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   keďže:
   
               (1)
            
            
               Aviárna influenza je infekčná vírusová choroba vtákov vrátane hydiny. Infekcie domácej hydiny vyvolané vírusmi aviárnej influenzy spôsobujú dve hlavné formy tejto choroby, ktoré sa odlišujú svojou virulenciou. Nízkopatogénna forma sa prejavuje obyčajne iba miernymi príznakmi, zatiaľ čo vysokopatogénna forma spôsobuje veľmi vysokú úmrtnosť väčšiny druhov hydiny. Uvedená choroba môže mať vážny dosah na ziskovosť chovu hydiny.
            
         
               (2)
            
            
               Aviárna influenza sa vyskytuje najmä u vtákov, ale za určitých okolností sa môže infekcia vyskytnúť aj u ľudí, i keď riziko je vo všeobecnosti veľmi nízke.
            
         
               (3)
            
            
               V prípade výskytu ohniska aviárnej influenzy existuje riziko, že sa pôvodca choroby môže rozšíriť do iných chovov s hydinou či inými vtákmi chovanými v zajatí. V dôsledku toho sa môže preniesť z jedného členského štátu do iných členských štátov alebo do tretích krajín prostredníctvom obchodu so živými vtákmi alebo produktmi z nich.
            
         
               (4)
            
            
               V smernici Rady 2005/94/ES (3) sa stanovujú určité preventívne opatrenia v súvislosti s dohľadom nad aviárnou influenzou a jej včasným zistením a minimálne kontrolné opatrenia, ktoré sa majú uplatňovať v prípade výskytu ohniska tejto choroby u hydiny alebo iných vtákov chovaných v zajatí. V uvedenej smernici sa stanovuje zriadenie ochranných pásiem a pásiem dohľadu v prípade výskytu ohniska vysokopatogénnej aviárnej influenzy.
            
         
               (5)
            
            
               Taliansko oznámilo Komisii výskyt ohniska vysokopatogénnej aviárnej influenzy podtypu H7N7 v chove hydiny či iných vtákov chovaných v zajatí na svojom území a okamžite prijalo opatrenia vyžadované podľa smernice 2005/94/ES vrátane zriadenia ochranných pásiem a pásiem dohľadu.
            
         
               (6)
            
            
               Komisia v spolupráci s Talianskom preskúmala uvedené opatrenia a s uspokojením konštatuje, že hranice ochranných pásiem a pásiem dohľadu stanovené príslušným orgánom v uvedenom členskom štáte sú v dostatočnej vzdialenosti od daného miesta chovu s potvrdeným ohniskom.
            
         
               (7)
            
            
               S cieľom predísť akémukoľvek zbytočnému narušeniu obchodu v rámci Únie a zabrániť prijatiu neodôvodnených prekážok obchodu tretími krajinami je nevyhnutné urýchlene na úrovni Únie vymedziť ochranné pásma a pásma dohľadu zriadené v Taliansku.
            
         
               (8)
            
            
               V prílohe k tomuto rozhodnutiu by sa preto mali vymedziť ochranné pásma a pásma dohľadu v Taliansku, kde sa uplatňujú kontrolné opatrenia týkajúce sa zdravia zvierat stanovené v smernici 2005/94/ES, a stanoviť trvanie uvedenej regionalizácie.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Taliansko zabezpečí, aby ochranné pásma a pásma dohľadu zriadené v súlade s článkom 16 ods. 1 smernice 2005/94/ES zahŕňali aspoň oblasti vymedzené ako ochranné pásma a pásma dohľadu v častiach A a B prílohy k tomuto rozhodnutiu.
   Článok 2
   Toto rozhodnutie sa uplatňuje do 31. júla 2016.
   Článok 3
   Toto rozhodnutie je určené Talianskej republike.
   
      V Bruseli 4. mája 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Smernica Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (Ú. v. EÚ L 10, 14.1.2006, s. 16).
   
      PRÍLOHA
      
         ČASŤ A
      
      Ochranné pásmo, ako sa uvádza v článku 1:
      
                  Kód krajiny ISO
               
               
                  Členský štát
               
               
                  Kód
                  (ak je k dispozícii)
               
               
                  Názov
               
               
                  Dátum skončenia uplatňovania v súlade s článkom 29 smernice 2005/94/ES
               
            
                  IT
               
               
                  Taliansko
               
               
                  PSČ/kód ADNS
               
               
                  Dotknutá oblasť zahŕňa:
               
               
                   
               
            
                   
               
               
                   
               
               
                   
               
               
                  Celé územie obcí:
               
               
                  26.5.2016
               
            
                  44015
               
               
                  
                              —
                           
                           
                              Portomaggiore,
                           
                        
            
                  44020
               
               
                  
                              —
                           
                           
                              Ostellato.
                           
                        
            
         ČASŤ B
      
      Pásmo dohľadu, ako sa uvádza v článku 1:
      
                  Kód krajiny ISO
               
               
                  Členský štát
               
               
                  Kód
                  (ak je k dispozícii)
               
               
                  Názov
               
               
                  Dátum skončenia uplatňovania v súlade s článkom 31 smernice 2005/94/ES
               
            
                  IT
               
               
                  Taliansko
               
               
                  PSČ/kód ADNS
               
               
                  Dotknutá oblasť zahŕňa:
               
               
                   
               
            
                   
               
               
                   
               
               
                   
               
               
                  Celé územie obcí:
               
               
                  4.6.2016
               
            
                  44020
               
               
                  
                              —
                           
                           
                              Masi Torello,
                           
                        
            
                  44039
               
               
                  
                              —
                           
                           
                              Tresigallo,
                           
                        
            
                  44019
               
               
                  
                              —
                           
                           
                              Voghiera.
                           
                        
            
                   
               
               
                  Časti obcí:
               
            
                  44027
               
               
                  
                              —
                           
                           
                              Fiscaglia, južne od provinčnej cesty č. 15,
                           
                        
            
                  44035
               
               
                  
                              —
                           
                           
                              Formignana, západne od provinčnej cesty č. 4,
                           
                        
            
                  44121
               
               
                  
                              —
                           
                           
                              Ferrara, východne od Via Ponte Assa,
                           
                        
            
                  44011
               
               
                  
                              —
                           
                           
                              Argenta, západne od provinčnej cesty č. 48.
                           
                        
            
                   
               
               
                   
               
               
                  44015
               
               
                  
                              —
                           
                           
                              Portomaggiore,
                           
                        
               
                  27.5. – 4.6.2016
               
            
                  44020
               
               
                  
                              —
                           
                           
                              Ostellato.